Pri TED je v središču pozornosti človeštvo,
jaz pa bi rad dodal še glas za živali,
katerih telesa in umi in duhovi so nas izoblikovali.
Pred nekaj leti sem imel srečo,
da sem srečal starešino plemena na otoku nedaleč od Vancouvra.
Njegovo ime je Jimmy Smith
in z mano je delil zgodbo,
ki si jo pripovedujejo med njegovimi ljudmi,
ki si pravijo Kwikwasut'inuxw.
Pred davnimi časi, mi je rekel,
so vse živali na Zemlji bile eno.
Čeprav na zunaj izgledajo različno,
so odznotraj vse enake
in od časa do časa so se zbrale
pri sveti jami globoko v gozdu, da bi slavile svojo enotnost.
Ko so prispele,
so si slekle svojo kožo.
Krokar je slekel svoje perje, medved svoj kožuh
in losos svoje luske,
potem pa so zaplesali.
Nekega dne pa je do jame prispel človek in se smejal temu, kar je videl,
ker ni razumel.
Osramočene so živali pobegnile
in to je bilo zadnjič,
da so se razkrile na takšen način.
Starodavno razumevanje, da so pod svojimi različnimi identitetami vse živali eno,
je bilo zame močan navdih.
Rad grem mimo krzna, perja in lusk.
Rad bi prišel pod kožo.
Ne glede na to, ali sem soočen z ogromnim slonom
ali majhno drevesno žabo,
je moj cilj, da nas povežem z njimi, iz oči v oči.
Lahko se vprašate, če sploh kdaj fotografiram ljudi?
Seveda. Na mojih slikah so vedno prisotni ljudje,
ne glede na to, da se lahko zdi, da upodabljajo želve
ali pume
ali leve.
Naučiti se morate le, da vidite skozi njihovo krinko.
Kot fotograf poskušam seči čez razlike v našem genetskem ustroju,
da bi lahko občudoval vse, kar imamo skupnega
z vsemi živimi stvarmi.
Ko uporabljam svoj fotoaparat,
slečem svojo kožo
kot živali pri tisti jami,
da lahko pokažem, kdo so v resnici.
Kot živali, ki so blagoslovljene z močjo racionalne misli,
se lahko čudimo zapletenosti življenja.
Kot državljani planeta v težavah imamo moralno dolžnost,
da se spopademo z dramatičnim zmanjšanjem v raznolikosti življenja.
Kot ljudje s srcem,
pa se lahko veselimo enotnosti življenja
in morda lahko spremenimo,
kar se je nekoč zgodilo v tisti sveti jami.
Najdimo način, da se pridružimo plesu.
Hvala.
(aplavz)